В края на октомври румънската армия е отблъсната от Трансилвания с помощта на германски подкрепления, пристигнали там. В края на 1916 година столицата Букурещ пада, правителството избягва в Яш, а Влахия преминава под контрола на Централните сили. Румъния е разгромена и през 1918 година подписва мирен договор с Централните сили, според който предава цяла Добруджа на Централните сили и е направена корекция на границата по Карпатите в полза на Австро-Унгария. Трианонският договор с Унгария, както и останалите договори, изработени на Парижка мирна конференция 1919-1920 г., анулират предишния мирен договор и узаконяват присъединяването към Румъния на част от териториите, обещани по Букурещкия договор от 1916 г.